PMIndiaData/PMIndiaSum huggingface dataset:
সিঙ্গাপুরগী থবক্তগী পোত্থারবা সেনিয়ার মিনিস্তর মিস্তর গোহ চোক তোংনা প্রধানমন্ত্রীগা উন্নখ্রে

সিঙ্গাপুরগী থবক্তগী পোত্থারবা সেনিয়ার মিনিস্তর মিস্তর গোহ চোক তোংনা ঙসি প্রধানমন্ত্রী শ্রী নরেন্দ্র মোদীগা উন্নখ্রে । মখোয়না মতম শাংনা লোয়নরকপা অদু প্রধানমন্ত্রীনা নৌহৌনা নিংশিংখি অমসুং চহি অসিগী হৌরকপদা লী কুআন য়িউ স্কুল ওফ পব্লিক পোলিসিগী গোবর্নিং বোর্দ অদুগী লুচিংবা ওইনা চার্জ লৌখিবদা মিস্তর গোহ চোক তোংবন থাগৎপা ফোংদোকখি । হৌখিবা চহি খরা অসিদা ভারত অমসুং সিঙ্গাপুরগী মরক্তা তোঙান তোঙানবা অৱাংবা থাক্কী ভিজিৎশিংগী একচেঞ্জ অদুনা পিরিবা খোংথাং অদু প্রধানমন্ত্রীনা তরাম্না ওকখি অমদি ত্রেদ অমসুং ইনভেস্তমেন্ত, কনেক্তিবিতী অমসুং দিফেন্স অমদি সেক্যুরিতি য়াওনা সেক্তর পুম্নমক্তা নাকল অনিগী ওইবা মরি অদু মপাঙ্গল কনখৎহনবদা থাগৎপা ফোংদোকখি । প্রধানমন্ত্রীনা হায়খি মদুদি ভারতকী এক্ত ইস্ত পোলিসীদা সিঙ্গাপুরনা অখন্নবা মফম অমা কন্দুনা অচেৎপা ইন্দিয়া-এসিন রিলেসনশিপকী য়ুমফম অমা থোল্লি । ভারতকা লোয়ননা এসিনগী এঙ্গেজমেন্তকী অহানবা অমসুং অচেৎপা মীশক অমা ওইনা প্রধানমন্ত্রীনা মিস্তর গোহ চোক তোংবু ক্রিদিত পিখি । লুচিংবা অনিমক্না লৈবাক অনিগী ইন্তরেস্তকী ওইবা রিজনেল অমসুং গ্লোবেস ইশুশিংদশু খন্ন নৈনখি ।
তুরিজমগী লমদা তেংবাং পীনবা হেনগৎহন্নবা ভারত অমসুং বুলগেরিয়াগী মরক্তা তৌনবা য়ানা চেরোলদা মন্ত্রীমন্দলনা অয়াবা পীখ্রে

প্রধান মন্ত্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা তুরিজমগী লমদা তেংবাং পীনবা হেনগৎহন্নবা ভারত অমসুং বুলগেরিয়াগী মরক্তা তৌনবা য়ানা চেরোল (এম.ও.য়ু.)দা মন্ত্রীমন্দলনা অয়াবা পীখ্রে। ৱারোলঃ য়ানা ৱারোলগী পান্দমঃ- অ) তুরিজমগী লমদা লৈবাক অনিগী তেংবাং পীনবা হেনগৎহনবা। আ) তুরিজমগী মরি লৈনবা দেতা অমসুং ই-পাউ পীথোক-পীশিন তৌনবা। ই) হোতেল অমসুং তুর ওপরেতরশিং য়াওনা তুরিজমগী স্তেকহোল্দরশিংগী মরক্তা তেংবাং পীনবা হেনগৎহনবা। ঈ) হ্যুমেন রিসোর্স দিবেলপমেন্তকী লমদা তেংবাং পীননবগীদমক নাকল অনিমক্তা পীথোক-পীশিন তৌবগী থৌরম পাংথোকপা। উ) নাকল অনিগী ওইবা তুরিজম চাউখৎহন্নবগীদমক্তা তুর ওপরেতরশিং, মীদিয়া অমসুং ৱাখল্লোন শেম্বশিং চৎথোক-চৎশিন তৌনবা হেনগৎহনবা। ঊ) প্রমোসন, মার্কেতিং, দেস্তিনেসন দিবেলপমেন্ত অমসুং মেনেজমেন্তকী লমদা খঙ-হৈবশিং পীথোক-পীশিন তৌনবা। ঋ) তুরিজমগদী মফমশিংদা শেমখিবা ফিল্মশিংগী থোংদা তুরিজমগী পুক্নীং চিংশিন্নীংঙাই ওইবা মফম অমা ওইনা লৈবাক অনিমকপু শন্দোকপা। অমসুং এ) শোইদ-ঙামদবা, ইকাই খুম্ননীংঙাই ওইবা অমসুং তুং কোইগদবা তুরিজম য়োকখৎপা। য়ুম্ফমঃ তুরিজমগী লমদা তেংবাং পীননবগীদমক ভারত অমসুং বুলগেরিয়াগী মরক্তা মে ২৬, ১৯৯৪দা য়ানা চেরোল অমা খুয়েক পীনখি। ভারতকীদমক্তা বুলগেরিয়া অসি ওইথোকপা য়াবা কয়াতনা থল্লবা তুরিজম মার্কেৎ অমনি। ২০১৭তা বুলগেরিয়াদগী পুন্না মীরমগী তুরিস্ত ৫,২৮৮ ভারত্তা লাকখি। য়ানা চেরোল অসিদা খুয়েক পীনখিবা অসিনা বুলগেরিয়াদগী ভারত্তা লাকপা তুরিস্তশিংগী মশিং হেনগৎলবা য়াই।
মন্ত্রীমন্দলনা ভারত অমসুং ফ্রান্সকী মরক্তা নার্কোতিক দ্রগশিং, সাইকোত্রোপিক পোৎশকশিং অমসুং কেমিকেল প্রিকর্সরশিং আইন্না য়াদবা মওংদা শিজিন্নবা অমসুং আইন্না য়াদবা মওংদা পুথোক পুশিন তৌবা অমসুং মরি লৈনবা ওফেন্সশিং থিংনবগীদমক তৌনবা এগ্রীমেন্ত অমা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং ফ্রান্সকী মরক্তা নার্কোতিক দ্রগশিং, সাইকোত্রোপিক পোৎশকশিং অমসুং কেমিকেল প্রিকর্সরশিং আইন্না য়াদবা মওংদা শিজিন্নবা অমসুং আইন্না য়াদবা মওংদা পুথোক পুশিন তৌবা অমসুং মরি লৈনবা ওফেন্সশিং থিংনবগীদমক তৌনবা এগ্রীমেন্ত অমা অয়াবা পীখ্রে । এগ্রীমেন্ত অসিনা ইনফোর্মেশন, এক্সপর্তিজ অমসুং কেপাসিতী বিলদিং একচেঞ্জ তৌবগী খুত্থাংদা নার্কোতিক দ্রগশিং, সাইকোত্রোপিক পোৎশকশিং অমসুং কেমিকেল প্রিকর্সরশিং আইন্না য়াদবা মওংদা শিজিন্নবা অমসুং আইন্না য়াদবা মওংদা পুথোক পুশিন তৌবা অমসুং মরি লৈনবা ওফেন্সশিং থিংনবা লৈবাক অনিগী মরক্তা তেংবাং পীনবা হেঙ্গৎহন্নবা মীৎয়েং থম্লি।
মন্ত্রী-মন্দলনা জুবেনাইল জস্তিস (কিয়র এন্দ প্রোতেক্সন ওফ চিলদ্রেন) এক্ত, ২০১৫ অমেন্দ তৌবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দল মীফমনা অঙাংশিংগী য়াইফনবা চাইল্দ প্রোতেক্সনগী লৈরিবা মওং-মতৌ অসি মপাঙ্গল কনখৎহন্নবা থৌরাংশিং পাইখৎনবা জুবেনাইল জস্তিস (কিয়র এন্দ প্রোতেক্সন ওফ চিলদ্রেন) এক্ত, ২০১৫ অমেন্দ তৌনবা নুপী অমসুং অঙাংগী য়াইফ-থৌরাং মন্ত্রালয়গী প্রপোজেল অদু অয়াবা পীখ্রে। অমেন্দমেন্তশিং অসিদা কেসশিং খোঙজেল য়াংনা লোইশিন্নবা অমসুং একাউন্তেবিলিতী হেনগৎহন্নবা জে.জে. এক্তকী সেক্সন ৬১গী মখাদা এদোপ্সন ওর্দরশিং পীনবা এদিস্নেল দিস্ত্রিক্ত মেজিস্ত্রেৎ য়াওনা দিস্ত্রিক্ত মেজিস্ত্রেৎনা ওথোরাইজ তৌবা য়াওখি। মসি মপুং ফানা ইমপ্লিমেন্ত তৌহনবা লোইননা অৱাবা ফীভমদা লৈরিবা অঙাংশিংগীদমক্তা পুন্না হোৎনবা ঙম্নবা এক্ত অসিগী মখাদা দিস্ত্রিক্ত মেজিস্ত্রেৎতা শক্তি পীখি। সি.দবল্যু.সি. মেম্বরশিং এপোইন্ত তৌবগী ইলিজিবিলিতী পেরামিতরশিং পীবা অমসুং মমাংদা পল্লমদবা অরানবা থবকশিং ‘সিরিয়স ওফেন্স’ হায়না কেতগোরাইজ তৌবা অসিনা প্রপোজেল অসিগী অতোপ্পা হিরমশিং ওইখি। এক্ত অসিগী তোঙান তোঙানবা প্রোবিজনশিং ইমপ্লিমেন্ত তৌবদা মায়োক্নবা অৱাবা মখল কাইয়াসু পাউদমখ্রে।
জারসুগুদা এয়রপোর্ত অমসুং ছতিসগরদা চাউখৎ-থৌরাংগী প্রোজেক্তশিং মীয়ামদা কৎথোকপগী থৌরমদা প্রধান মন্ত্রীনা পীখিবা ৱারোল

ওরিশাগী রাজ্যপাল প্রো: গনেস লাল জি, চীফ মিনিস্তর নবিন পাতনাইকজী , কেন্দ্রগী মন্ত্রীমন্দলগী ঐগী মরুপ জুয়াল ওরামজী, ধরমেন্দ্র প্রধানজী অমসুং মফম অসিদা তিল্লিবা শক্নাইরবা পুম্নমক , থবক তৌরুদ্রবা হার শুংবা প্লান্ত অমা লুপা ক্রোর ১৩,০০০ চংনা থবক হৌল্লবা মতুংদা ঙসি তালচারদাগী ঐ মফম অসিদা লাকপনি । মসিনা লমদম অসি শেন-থুমগী মফম অমা ওইহল্লগনি । অনৌবা ওরিশা অমসুং অনৌবা ভারত্ত অনৌবা মচাক-মথুমশিং লৈগদবনি । মরম অদুনা ঐনা, মফম অসিদা বির সুরেন্দ্র সাইন এয়রপোর্ত শঙ্গানবা খুদোংচাবা ফংলে । লমকোয়বশিংনা মফম অসিদা লাকপদা অমসুং বির সুরেন্দ্র সাইনগী মরমদা তাবদা ওরিশাগী থৌনা ফবগী মতাংদা পুক্নিং চিংশিনগনি অমসুং ওরিশাগী কৎথোকপশিংগী ৱারিশিংনা চিংশিনগনি । ঙসি ঐনা মফম অসিদা অচৌবা প্রোজেক্ত কয়া শঙ্গানবগী খুদোংচাবা ফংলে । মসিদা ওরিশাদা খ্বাইদগী চাওবা অনিসুবা এয়রপোর্তনি । মসি চহি কয়া শাদ্রিবনো হায়বগী মরম থিদোকপা অসি ময়ামগী মথৌনি । মসি ঐ ঙাইবা ওইরম্বসু য়াই । ঐগী হৌরকফম অসি গুরাতকী কুতচ জিলাদগীনি । মসি লৈকংলানি অমসুং অমসুং অতোপ্পা নাকল অমদনা পাকিস্তান্নি । হায়রিবা জিলা অদুদা এয়রপোর্ত ৫ লৈ । ঙসিদি চহি কয়াগী মতুংদা ওরিশাগী অনিসুবা এয়রপোর্ত শাবা হৌরে । লৈবাক অসিদা এভিয়েসন সেক্তরদা চাওখৎলক্লিবশিং সুরেস জিনা ঙাইহাক্কী মমাংদা পনখ্রে । লৈবাক অসিনা নিংতম্বা ফংলবা মতুংদগী হৌজিক ফাওবদা পাইরিবা প্লেন মশিং অসি ৪৫০ খক্তনি । নিংতম্লবা মতুংদা চহি অসিদা প্লেন মশিং ৯৫০ ওর্দর তৌখ্রে । ভুবনেশ্বর, রাঞ্জি অমসুং রাইপুর অহুমগী ময়াইদা বির সুরেন্দ্র সাইন এয়রপোর্ত শাগনি হায়না থাজৈ । জারসুগুদা, সাম্বালপুর অমসুং ছতিসগরগী অনকপা মফমশিংদা শেন থাদনিংবা ইনভেস্তরশিংনা অসিগুম্বা খুদোংচাবশিং অসি য়াম্না মরুওই । করিগুম্বা মখোয়না মফম অসি ইরাই লাইনা চৎথোক-চৎশিন তৌবা য়ারবদি ললোন-ইতিক্কী মীৎয়েংদা মখোয়না মফম অসি পামগনি । সবকা সাথ সাবকা বিকাস হায়রিবা অসি লমদমশিংগী মরক্ত মান্নবা মীৎয়েং য়েংবা অদুনি । মসিগী থোং মান্নদবা অসিদা নোংচুপ থংবা ভারতকী শরুকশিংনা চাউখৎলগা নোংপোক থংবা ভারতকী শরুকশিংনা চাউখৎপদা শোৎথনা লৈরি । মরম অদুনা ঐখোয়না নোংপোক থংবা ভারত অসি চাউখৎহন্নবা লেপ্তনা হোৎনরি । মসি য়ু পি নত্ত্রগা ওরিশা নত্ত্রগা বেঙ্গল নত্ত্রগা অসাম নত্ত্রগা অৱাং-নোংপোক ওইগেরা লমদম অসি চাউখৎহনবা অসি য়াম্না মরুওই । ঙসি ঐনা মফম অসিদা এয়রপোর্ত অমা শঙ্গারি অমসুং হাংচিৎ ঐনা সিক্কিমদা এয়রপোর্ত অমা শঙ্গাগনি । থবক ময়াম অমা কয়া য়াম্না য়াংনা পায়খৎপগে হায়বদু নখোয় খনদুনা য়েংউ । ঙসি ঐনা কোয়লা পেকফম অমা লৈবাক্কী মীয়ামদা কৎথোক্কনি । থবক খুদিংমক অসি ইনর্জিগী মখা পোল্লি হায়বা ময়াম্না খঙলে অমসুং ওরিশা অসি ব্লেক দাইমন্দ মরাং কাইনা লৈবা অসি লাইবক ফবনি । ঙসিগী খনিদগী কোয়লা লৌথোকপা হৌরগনি । লোয়ননা কোয়লাগী ইনর্জিগী পুথোকপগী থবকসু হৌরগনি । ঙসি রেলৱেজ প্রোজেক্ত অমনা এয়য়পোর্ত অমগা শম্নহনগনি ; চাউখৎপদা লম্বী-থোং অসি য়াম্না মরুওই । মদু হায়ৱেজ ওইগেরা নত্ত্রগা রেজৱেজ নত্ত্রগা এয়রৱেজ ওইগেরা নত্ত্রগা ঈশিং লম্বী ওইগেরা । মফম পুম্নমক ইন্তরনেতনা শম্নহনবগী থবক য়াংনা পায়খৎলি । মসিগী ত্রাইবেলশিংগী মফম অসি ঙসিদগী রেলৱেজনা শম্নহল্লে । মসি মরুওইবা খোঙথাং অমনি । হীরম খুদিংমক্ত ওরিশা চাউখৎহনবদা লম্বী-থোংনা অচৌবা অহোংবা পুরক্কনি হায়বসি ঐগী থাজবনি । মফম অসিগী মীয়ামদা বির সুরেন্দ্র সাইন এয়রপোর্ত কৎথোকপদা ঐ চাওথোকপা পোকই । ময়াম পুম্নমক থাগৎচরি ।
প্রধান মন্ত্রীনা বেঙ্গলুরুদা কেম্পেগৌরা ইন্তর্নেস্নেল এয়রপোর্তকী তর্মিনেল ২ শঙ্গাখ্রে

প্রধান মন্ত্রী, শ্রী নরেন্দ্র মোদীনা ঙসি বেঙ্গলুরুদা কেম্পেগৌরা ইন্তর্নেস্নেল এয়রপোর্তকী তর্মিনেল ২ শঙ্গাখ্রে। প্রধান মন্ত্রী এয়রপোর্ত ওথোরিতীশিংগা ৱারী শাখি মখোয়না তর্মিনেল ২ বিল্দিংগী মোদেলগী মতাংদা প্রধান মন্ত্রীদা তেন্তক্না পাউদমখি। প্রধান মন্ত্রীনা এক্সপিরয়েন্স সেন্তরদা লৈরিবা ফেসিলিতীশিং য়েংশিনখি অমসুং কেম্পেগৌরা ইন্তর্নেস্নেল এয়রপোর্তকী তর্মিনেল ২গী ৱাকথ্রু তৌখি। প্রধান মন্ত্রীনা তর্মিনেল ২গী মতাংদা শোর্ত ফিল্ম অমসু মীৎয়েং তাখি। প্রধান মন্ত্রীনা ত্বিত তৌখি; “বেঙ্গলুরুগী কেম্পেগৌরা ইন্তর্নেস্নেল এয়রপোর্তকী তর্মিনেল ২না কেপাসিতী অমসুং খুদোংচাবা হেনগৎহল্লগনি। মসি ঐখোয়গী অর্বান সেন্তরশিংদা খ্বাইদগী ৱাংবা ক্লাসকী ইনফ্রাস্ত্রকচর ফংহন্নবা পান্দম থমখিবা ঐখোয়গী খোঙথাংশিংগী শরুক অমনি। তর্মিনেল অসি য়াম্না ফাজৈ অমসুং পেসেঞ্জর ফ্রেন্দলী ওই! মসি শঙ্গাবা ফংজবা অসিদা নুংঙাইবা পোকই।” বেকগ্রাউন্দ বেঙ্গলুরুগী কেম্পেগৌরা ইন্তর্নেস্নেল এয়রপোর্তকী তর্মিনেল ২ অসি লুপা করোর ৫০০০রোম চঙনা শাখি। ‍তর্মিনেল অসিনা এয়রপোর্ত অসিগী পেসেঞ্জর হেন্দলিং তৌবগী কেপাসিতী শরুক অনি হেনগৎহন্দুনা হৌজিক লৈরিবা চহিদা পেসেঞ্জর করোর ২.৫ অসিদগী করোর ৫-৬তা হেনগৎহনগনি‍। তর্মিনেল ২ অসি গার্দেন সিতী ওইরিবা বেঙ্গলুরুদা কত্থোকপা ওইনা দিজাইন তৌবনি অমদি পেসেঞ্জরশিংদা “লৈকোয়দা চৎপগুম” ইহুল ফাওহনগনি‍। পেসেঞ্জরশিংনা স্ক্বার মিতর ১০,০০০গী অশংবা ফক্লাং, য়ান্দুনা থম্বা লৈকোল অমদি মপানগী লৈকোল মরক্তা চৎকনি‍। এয়রপোর্ত অসিগী কেম্পস শিনবা থুংনা রিন্যুএবল ইনর্জী ১০০% শীজিন্নদুনা সস্তেনেবিলিতীগী পাদম অমা ওইরবনি‍। তর্মিনেল ২ অসি দিজাইন তৌবদা সস্তেনেবিলিতীকী পথাপশিং য়াওনা শেম্বনি‍। সস্তেনেবিলিতী ইনিসিএতিব্তা য়ুম্ফম ওইবা তর্মিনেল ২ অসিনা মথৌ তৌবা হৌদ্রিঙৈদা য়ু.এস. জি.বি.সি. (গ্রীন বিল্দিং কাউন্সিল)না প্রি-সর্তিফাইদ প্লাতিনম রেতিং পীবা মালেমগী খ্বাইদগী চাউবা তর্মিনেল ওইরগনি‍। ‘নৌরাসা’ হায়রিবা থীম অসিনা তর্মিনেল ২গী কম্মিসন তৌরবা আর্তৱর্ক পুম্নমক পুনশিল্লি‍। আর্তৱর্ক অসিদা কর্নাতকা অমদি ভারতকী মপুং ওইবা তোপ তোপ্পা মশক্কী মমি তারি‍। অপুনবগী ওইনা, তর্মিনেল ২গী দিজাইন অমসুং আর্কিতেকচর অসি লৈকোলদা লৈবা তর্মিনেল, তুং কোইনা চৎকদবা, তেক্নোলোজী অমদি আর্ত অমসুং কলচর হায়রিবা লমজিংলিবা পথাপ মরিসিনা ইথিল পীবনি‍। শক্লোন পুম্নমক অসিনা তি২বু মতমগা চুনবা অদুগা মহৌশাবুসু নুংশিবা তর্মিনেল অমা ওইনা উৎলি অমদি চত্থোক চৎশিন তৌরিবা পুম্নমক্তা নীংশিংনিংঙাই ওইগদবা ‘লমথুংফম’গী মহাও অমা পীরি‍। প্রধান মন্ত্রীবু কর্নাতকাগী মুখ্য মন্ত্রী, শ্রী বসবরাজ বোম্মাই অমসুং কর্নাতকাগী রাজ্যপাল, শ্রী থাৱর চন্দ গহলোৎ অমসুং কেন্দ্রগী মন্ত্রী, শ্রী প্রহলাদ জোশিনা লোয়নখি।
মন্ত্রীমন্দলনা তি.সি.এল.দগী ঐচ.পি.আই.এল.দা অহেনবা লমগী পুনশিনবা তোক্নবা অমসুং মদুগী মফম হোংদোকপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা তেলিকম্যুনিকেশন বিভাগতগী হেমিশফ্যার প্রোপর্তীজ ইন্দিয়া লিমিতেদ (ঐচ.পি.আই.এল.), পি.এস.য়ু.গী এদমিনিস্ত্রেতিব কন্ত্রোল, হাউজিং অমসুং আর্বান এফিয়র্সদা মফম হোংদোকপদা অয়াবা পীখ্রে। অয়াবা অসি কম্পেনীদা লুপা কোতি ৭০০গী ইক্বিতীগী শেনফম পীরবা অমসুং ভারত সরকারগী লুপা কোতি ৫১গী সেক্যুর্দ লোন পীরবা মতুংদা পীখিবনি অমসুং অহেনবা লম অদু পুনশিনবা তোক্ননবগীদমক শিল্লাংবগী স্কিম পাইখৎলবা মতুংদা পীখিবনি। অকুপ্পা ৱারোলঃ (এ) লনাই প্লেসমেন্ত তৌবগী বেসিস্তা লুপা ১০গী শেনফমদা লুপা কোতি ৭০০ কম্যুলেতিব রেদীমেবল প্রিফরেন্স শেয়র এক্যুইসিসন তৌনবগীদমক হেমিশফ্যার প্রোপর্তীজ ইন্দিয়া লিমিতেদ কম্পেনীদা লুপা কোতি ৭০০গী ইক্বিতী থমখি অমসুং ভারত সরকারদগী সেক্যুর্দ লোনগী খুৎথাংদা লুপা কোতি ৫১ পীখি, মদুগী কোপন রেৎ/ইন্তরেস্ত রেৎ ইকোনোমিক এফিয়র্সকী বিভাগনা লেপকনি অমসুং স্কিম অদু হৌদোক্কনি। (বি) রিয়েল ইস্তেৎকী ললোন-ইতিক তৌবদা ঐচ.পি.আই.এল.দা ফোরেন দাইরেক্ত ইনভেস্তমেন্তকা মরি লৈননা ভারত সরকারগী পোলিসীদা কোমথোকপা। (সি) য়োনবা, অশাংবা মতমগী লীজ অমসুং লম য়োনবা য়াওনা য়ানখিবা ৱারোলগী পান্দমশিং অদু মপুং ফাহন্নবগীদমক মতিক চাবা ৱারেপ লৌবা ঙমহন্নবা ঐচ.পি.আই.এল.দা মপাঙ্গল হাপ্পা। (দি) কম্যুনিকেশন মন্ত্রালয়গী মখাদা লৈবা তেলিকম্যুনিকেশন বিভাগতগী হাউজিং অমসুং আর্বান এফিয়র্স মন্ত্রালয়দা ইক্বিতী শেয়রশিং থাংদোকপা লোইননা ঐচ.পি.আই.এলগী মেনেজমেন্ত কন্ত্রোল হোংদোকপা। (ই) কম্যুনিকেশন মন্ত্রালয়দগী হাউজিং অমসুং আর্বান এফিয়র্স মন্ত্রালয়দা ইক্বিতী শেয়রশিং থাংদোকপা, ইক্বিতী হাপচিনবা অমসুং এরেঞ্জমেন্তকী স্কীম হৌদোক্নবগীদমক তেলিকম্যুনিকেশন বিভাগতা ওথোরাইজেসন তৌবা। কান্নবাঃ মসিনা অহেনবা লম অদু তাতা কম্যুনিকেশন লিমিতেদতগী তোঙান্না খাইদোক্তুনা হেমিশফ্যার প্রোপর্তীজ ইন্দিয়া লিমিতেদ (ঐচ.পি.আই.এল.)কী ওইরগনি লোইননা ঐচ.পি.আই.এল.গী থবক-থৌরম হেন্না ফবা মওংদা চৎথরগনি। থবক পাইখৎপগী লালোং অমসুং পান্দমঃ মন্ত্রীমন্দলনা ৱাফম অসিগীদমক অয়াবা পীরবা মতুংদগী অহেনবা লম অদু তি.সি.এল.দগী ঐচ.পি.আই.এল.দা স্তাম্প দ্যুতীগী পেমেন্তা থাংদোকখ্রগনি। তি.সি.এল.না খঙহনখিবা মতুং ইন্না, নেস্নেল কম্পেনী লো ত্রিব্যুনেল (এন.সি.এল.তি.)না স্কীমগী এরেঞ্জমেন্তকী অয়াবা পীনবগীদমক্তা চাউরাক্না থা তরেৎতগী নিপাল ফাওবগী মথৌ তাগনি। এন.সি.এল.তি.না মসিগী অয়াবা পীরবা মতুংদা য়াওরিবা তোঙান তোঙানবা খোংথাংশিং অদু চৎনহনবদা থা মঙাদগীনা তরুক ফাওবগী মথৌ তাগনি। মপুং ওইনা ৱারেপ অদু চৎনহন্নবগীদমক চহি অমগী মতম চংগনি। য়ুম্ফমঃ এম/এস বিদেশ সংচার নিগম লিমিতেদ (হৌজিক্না তাতা কম্যুনিকেশন লিমিতেদ, তি.সি.এল. হায়না খঙনরবা) অসি ভরত সরকারনা ফেব্রুৱারী ১৩, ২০০২ ফাওবদা দিসইনভেস্ত তৌখ্রে অমসুং কম্পেনীগী মেনেজমেন্ত কন্ত্রোল অদু স্ত্রাতেজিক পার্তনর ওইরিবা তাতা গ্রুপকী কম্পেনীশিংগী মরক্তা স্পেসিয়েল পর্পজ ভেহিকল, এম/এস পানাতোন লিমিতেদ (পি.এফ.এল.)তা শিন্নখ্রে। দিসইনভেস্তমেন্তকী মতমদা শহর মরি – পুনে, কোলকতা, নই দিল্লী অমসুং চেন্নৈগী মফম মঙাগী লম অহেনবা একর ৭৭৩.১৩ (অপুনবা লম একর ১২৩০.১৩দগী)গী ঙমখৈ অদু ওন্থোকখি অমসুং ৱারেপ অসি লৌখি মদুদি অহেনবা লম অসি দিসইনভেস্তমেন্তক বিদকী শরুক অমা ওইরোই। শেয়র হোল্দীং এগ্রীমেন্ত/শেয়র পর্চেজ এগ্রীমেন্তকী মতুং ইন্না কম্পেনী এক্ত ১৯৫৬গী সেক্সন ৩৯১দগী ৩৯৪ ফাওবগী মনুংদা পি.এফ.এল.গী থৌদাং অসি অহেনবা লম অদুগী দি-মর্জ নত্রগা হাইব ওফ তৌনবীদমক রিয়েলিতী কম্পেনী অমদা শিন্নবনি।
শিঙ্গাপুরগী উপ-প্রধান মন্ত্রী অমসুং শেন-থুম মন্ত্রী হেং ৱি কিতনা প্রধান মন্ত্রী নরেন্দ্র মোদী উনখি

ঙসি শিঙ্গাপুরগী উপ-প্রধান মন্ত্রী অমসুং শেন-থুম মন্ত্রী হেং ৱি কিতনা প্রধান মন্ত্রী নরেন্দ্র মোদী উনখি। উপ-প্রধান মন্ত্রীনা প্রধান মন্ত্রী লি সিয়েন লুং অমসুং মিনিস্তর ইমেরিতস গো চোক তোংগী ৱাফমশিং পাউদমখি। মখোয়গা মহাক্কা উনখিবগী থৌদোক প্রধান মন্ত্রী মোদীনা নিংশিংখি অমসুং মখোয়দা মহাক্কী য়াইফ-পাউজেল য়ৌহন্নবা উপ-প্রধান মন্ত্রীদা হায়জখি। মমাং থাদা নিউ য়োর্কতা য়ুনাইতেদ নেসন্সতা মহাত্মা গান্ধীগী ১৫০শুবা মপোক নুমিৎকী অখন্নবা থৌরমদা প্রধান মন্ত্রী লি সিয়েন লুং শরুক য়াবগীদমক প্রধান মন্ত্রী মোদীনা মহাক্কী থাগৎপা ফোংদোকখি। ভারতনা পায়খৎলিবা অওনবা খোঙথাংশিং উপ-প্রধান মন্ত্রী কিতনা পনখি অমসুং মসিনা মরুওইনা ভারতকী ইনফ্রাস্ত্রকচর সেক্তরদা মখা তানা শেন থাদবা হেনগৎহনগনি হায়না ফোংদোকখি। ফিনতেক য়াওনা তেক্নোলোজি সেক্তরদা ভারত অমসুং শিঙ্গাপুরগী মরক্ত মতেং পীনবা হেনগৎলক্লিবা অসি মহাক্না ফোংদোকখি। লৈবাক অনিগী মরক্ত ললোন-ইতিক অমসুং শেন থাদবা হেনগৎলকপদা প্রধান মন্ত্রী মোদীনা হরাওবা ফোংদোকখি। মহাক্না হায়খি শিঙ্গাপুরদা রুপে অমসুং বিম এপ্প হৌদোকপা অসিনা শেন-থুম লৌথোক-লৌশিনগী থবকশিংদা নুংঙাইহল্লে। শিঙ্গাপুরগী মহৈরোইশিং শরুক য়াদুনা চেন্নাইদা অনিশুবা অপুনবা হেক্কাথোন মাইপাক্না পাংথোকখ্রে। হায়রিবা অফবা থবকশিং অসি লৈবাক অনিগী মরক্ত ললোন-ইতিক অমসুং মরুপ-মপাং ওইবা অমসুং মীওইশিং নক্নবগী খুদম্নি।
প্রধানমন্ত্রীনা উত্তর প্রদেশ ইনবেস্তর্স সমিৎ ২০১৮দা ৱা ঙাংখ্রে

ঙসি প্রধানমন্ত্রী শ্রী নরেন্দ্র মোদীনা উত্তর প্রদেশ ইনবেস্তর্স সমিৎ- ২০১৮দা হৌদোক ৱারোল পীখ্রে । অহোংবা অমা লাকপা মতমদা পুম্নমক্না উবা ফংই হায়না মহাক্না হায়খি । উত্তর প্রদেশতা অশুক য়াম্না চাওরবা ইনবেস্তর্স সমিৎকী ওর্গনাইজেসন অমসুং মশিং য়াম্লবা ইবেস্তরশিংনা শরুক য়ারিবা অসিনা মশা মথন্তা হোংলক্লিবা অদু তাক্লি হায়না মহাক্না মখা তাখি । তেনখ্রবা মতমগী মনুংদা মশাবু দিব্লপমেন্ত অমসুং প্রোসপেরিতীগী লম্বীদা পুরকপগীদমক্তা মহাক্না রাজ্যবু থাগৎপা ফোংদোকখি । রাজ্য অসিদা রিসোর্স অমসুং কেপেবিলিতী মরাং কাইনা লৈরি হায়না মহাক্না হায়খি । লৌউবনা মসিগী পাঙ্গলনি হায়না মহাক্না হায়খি । মহাক্না মুখ্যমন্ত্রী য়োগী আদিত্যনাথকী সরকারবু রাজ্য অসিগী নেগতিব এতমোসফিয়ারবু পোজিতিব ওইবা অমসুং আশা অমদা ওন্থোকপগীদমক থাগৎপা ফোংদোকখি । রাজ্য সরকারনা তোঙান তোঙানবা সেক্তরশিংগীদমক চান্নবা পোলিসীশিং শেম্লে হায়না মহাক্না হায়খী । রাজ্য সরকারনা নহাশিং, নুপীশিং অমসুং লৌমীশিংগী মফমদা শকখীবা ৱাশক অদু মপুং ফান্নবা কন্না হোৎনরি হায়না মহাক্না হায়খি । রাজ্য অসিনা “ৱান দিস্ত্রিক্ত, ৱান প্রদক্ত” স্কিম অমদা থবক তৌরি হায়না মহাক্না হায়খি । স্কিল ইন্দিয়া মিসন, স্তেন্দ অপ ইন্দিয়া, স্তার্ত অপ ইন্দিয়া অমসুং প্রধানমন্ত্রী মুদ্রা য়োজনাগুম্বা কেন্দ্র সরকারগী স্কিমশিং অসিনা “ৱান দিস্ত্রিক্ত, ৱান প্রদক্ত” স্কিম ইমপ্লিমেন্ত তৌবদা কান্নবা ফংহল্লগনি হায়না মহাক্না মখা তাখি । কেন্দ্র সরকারগী প্রধানমন্ত্রী কিষান সম্পদা স্কিম্না এগ্রীকলচর সেক্তরদা পোত্থোক মাংবা হন্থহনবদা মতেং ওইরগনি হায়না মহাক্না হায়খি । পাক শন্না চূ থাবনা রাজ্য অসিনা ইথানোল মরাং কাইনা পুথোকপা ঙমগনি হায়না মহাক্না হায়খি । উত্তর প্রদেশতা দিফেন্স ইন্দস্ত্রীয়েল কোরিদোর অমা লিংখৎলগনি মদুনা বুন্দেলখন্দ লমদমগী দিব্লপমেন্ততা কান্নবা ফংহল্লগনি হায়না প্রধানমন্ত্রীনা হায়খি । মথং চহিদা প্রয়াগতা পাংথোক্কদৌরিবা কুম্ব মেলানা মালেমদা অসিগুম্বা মখলগী খ্বাইদগী চাওবা থৌরম ওইগনি হায়না প্রধানমন্ত্রীনা হায়খি ।
প্রধান মন্ত্রীনা নবেম্বর ৩দা ভিজিলেন্স এৱিয়র্নেস ৱিক্কী থৌরমদা ৱা ঙাঙগনি

প্রধান মন্ত্রী, শ্রী নরেন্দ্র মোদীনা নবেম্বর ৩দা নই দিল্লীগী বিজ্ঞান ভবন্দা পাংথোকপা সেন্ত্রেল ভিজিলেন্স কম্মিসনগী (সি.ভি.সি.) ভিজিলেন্স এৱিয়র্নেস ৱিক্কী থৌরমদা অয়ুক্কী পুং ১১ তাবা মতমদা ৱা ঙাঙগনি। প্রধান মন্ত্রীনা থৌরম অসিদা সি.ভি.সি.গী অনৌবা কমপ্লেন্ত মেনেজমেন্ত সীস্তেম পোর্তেল হৌদোক্কনি। পোর্তেল অসিনা চাং নাইনা অপদেত পীদুনা মীয়ামগী কমপ্লেন্তশিংগী স্তেতসকা মরী লৈনবা এন্দ-তু-এন্দ ইনফোর্মেসন পীগনি। “প্রিভেন্তিব ভিজিলেন্স” অমসুং পব্লিক প্রোক্যুর্মেন্তকী মতাংদা “ভিগআই-বানী”গী অখন্নবা ইস্যুগী খ্বাইদগী ফবা থৌওংশিং তাশিনবা, “ইথিক্স অমসুং গুদ প্রেক্তিসস”কী পিক্তোরিএল বুক্লেতকী সেরিজ অমসু প্রধান মন্ত্রীনা ফোঙগনি। সি.ভি.সি.না পুন্সিগী হীরম খুদিংদা অমত্তা ওইবগী পাউদম শন্দোকপদা স্তেকহোলদর খুদিংবু অমত্তা ওইহন্নবা চহি খুদিংগী ভিজিলেন্স এৱিয়র্নেস ৱিক পাংথোকই। “চাউখৎপা লৈবাক অমগীদমক্তা শেঞ্জা থুমজা লৈতবা ভারত”কী থীমগা লোয়ননা থৌরম অসি ওক্তোবর ৩১দগী নবেম্বর ৬ ফাওবা পাংথোকপনি। পনখ্রিবা থীম অসিদা সি.ভি.সি.না লৈবাক শিনবা থুংবগী ওইনা শীনখিবা এসে ইবগী চাংয়েংনবদা খ্বাইদগী ফজবা এসে ইরকখিবা মহৈরোই মঙাদা প্রধান মন্ত্রীনা মনা পীগনি।
প্রধান মন্ত্রীনা ২০০১গী পার্লিয়ামেন্ত এতেক্তা লৈখিদ্রবশিংগী মফমদা ইকায় খুম্নবা উৎখ্রে

প্রধান মন্ত্রী শ্রী নরেন্দ্র মোদীনা ২০০১গী পার্লিয়ামেন্ত এতেক্তা লৈখিদ্রবশিংগী মফমদা ইকায় খুম্নবা উৎখ্রে। প্রধান মন্ত্রীনা হায়খি, “ঐখোয়গী পার্লিয়ামেন্তপু ঙাক-শেনবদা থৱায় থাখ্রবা অদুগুম্লবা থৌনাফরবা পর্সোনেলশিংগী মফমদা ঙসি ঐখোয়না ইকায় খুম্নবা উৎচরি। মখোয়না কত্থোকখিবা অদু কৈদৌনুংদা কাউররোই।”
কেন্দ্রগী মন্ত্রীমন্দলনা সাইন্স, তেক্নোলোজী, এগ্রিকলচরনচিংবা লমশিংদা নাকল অনিগী কান্ননবগীদমক্তা ভারত অমসুং বেলরুসকী মরক্তা সাইন্তিফিক অমসুং তেক্নোলোজিকেলগী তেংবাং পীননবগীদমক তৌনবা য়ানা ৱারোলদা অয়াবা পীখ্রে

প্রধানমন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলদা সাইন্স, তেক্নোলোজী, এগ্রিকলচরনচিংবা লমশিংদা নাকল অনিগী কান্ননবগীদমক্তা ইন্দিয়ন নেস্নেল সাইন্স একাদমী (আইএনএসএ) অমসুং বেলরুসকী নেস্নেল একাদমী ওফ সাইন্সেস (এনএএসবি)গী মরক্তা সাইন্তিফিক অমসুং তেক্নোলোজীকেলগী তেংবাং পীননবগীদমক তৌনবা য়ানা ৱারোল অমগী মতাংদা খঙহনখ্রে। য়ানা ৱারোল অসি বেলরুসকী রাষ্ট্রপতি, শ্রী অলেকজেন্দর লুকাশেঙ্কোগী ভারতকী খোংচৎ মনুংদা সেপ্তেম্বর ১২, ২০১৭তা নই দিল্লীদা পাংথোকখি। য়ানা ৱারোল অসিগী পান্দম ভারত অমসুং বেলরুসতগী মালেমগী থাক্তা কম্পেতিতিব তেক্নোলোজীশিং শকখঙবা, মমল লেপ্পা, চাউখৎ থৌরাং অমসুং কমর্সিয়েলাইজেসন তৌবনি। মসিনা লৈবাক অনি অসিদা সাইন্তিফিক অমসুং ইকোনোমিক্কী খুদোংচাবগীদমক থিজিনবা, সাইন্স, তেক্নোলোজী ত্রান্সফর, চৎথোক-চৎশিন তৌনবা অমসুং অপুনবা ৱার্কশোপশিংগী থোংদা মহৈ তমফমশিংদা মতেং পীগনি।
এশিয়ন গেম্স ২০১৮দা থোইদোক-হেন্দোকপা পর্ফোর্মেন্স উৎখিবগীদমক্তা প্রধান মন্ত্রীনা ভারতকী কন্তিংজেন্তা নুংঙাইবা ফোংদোকখ্রে

এশিয়ন গেম্স ২০১৮দা থোইদোক-হেন্দোকপা পর্ফোর্মেন্স উৎখিবগীদমক্তা প্রধান মন্ত্রী শ্রী নরেন্দ্র মোদীনা ভারতকী কন্তিংজেন্তা নুংঙাইবা ফোংদোকখ্রে। প্রধান মন্ত্রীনা মহাক্কী ত্বীতরদা ইখি, “এশিয়ন গেম্স ২০১৮ লোইশিনখিবদা ঐনা ভারতকী কন্তিংজেন্তা থোইদোক-হেন্দোকপা পর্ফোর্মেন্স উৎখিবগীদমক মখোয়গী মফমদা অমুক্কা হন্না নুংঙাইবা ফোংদোকচরি। এশিয়ন গেম্সকী পুৱারীদা ২০১৮গী গেম্স অসি ভারতকী খ্বাইদগী হেন্না অফবা ওইখি। গেম্স অসিদা শরুক য়াখিবা এথলেৎ পুম্নমক ভারতকী চাউথোকচনীংঙাইনি। এসিয়ন গেম্স ২০১৮ অসিদা, ঐখোয়না মমাংঙৈদগী হৌনা ফিদা কন্দুনা লাক্লবা ইভেন্তশিংদা মাই পাকপা ঙমখি অমসুং মমাংদা অমুক্তা মাই পাকপা ঙমখিদ্রিবা মশান্না কয়াদসু সনাগী তকমান লৌখি। মসি য়াম্না ফবা খুদম অমনি অমসুং ভারতকী শান্ন-খোৎনবগীদমক অফবনি। ঐনা কোচশিং, মতেং পাংখিবা স্তাফশিং, এথেলেৎশিংগী মমা-মপা, ইমুং-মনুং অমসুং মরূপ-মফাংশিংগী মফমদা সেলুৎ পীজরি। ঐখোয়গী চেম্পিয়নশিংবু লেপ্তনা মতেং পাংবীবগীদমক অদোম্বু থাগৎচরি। ঐখোয়গী এথলেৎশিংদা মখোয়গী তুংগীদমক ঐনা য়াইফ-মঙ্গল পীজরি। অসিগুম্বা কাওঙম্লরোইদবা এশিয়ন গেম্স ২০১৮ অসিবু য়ুম্বু ওইবীবগীদমক রাস্ত্রপতি জোকো ৱিদোদো অমসুং ইন্দোনেশিয়াগী মীয়ামদা নুংঙাইবা ফোংদোকচরি। গেম্স অসিদা এথলেৎশিংগী নীংথিজরবা পর্ফোর্মেন্স কয়া উবা ফংখি অমসুং অককপা মওংদা স্পোর্তমেনশিপকী ৱাখল্লোন অদু উৎখি।”
প্রধানমন্ত্রীনা দিসেম্বর  ২৫দা অনৌবা মেত্রো লাইন শঙ্গাগনি, নোইদা অমসুং খা দিল্লীগী মরক্তা চৎথোক-চৎশিন তৌবদা চংবা মতম হন্থহল্লগনি

প্রধানমন্ত্রী শ্রী নরেন্দ্র মোদীনা দিসেম্বর ২৫দা দিল্লী মেত্রোগী অনৌবা মজেন্তা লাইনগী শরুক অমা শঙ্গারগনি। লাইন অসি নোইদাদা লৈবা বোতানিকেল গার্দেনবু দিল্লীগী কল্কাজী মন্দিরগা শম্নহল্লগনি। মসিনা মরম ওইদুনা নোইদা অমসুং খা দিল্লীগী মরক্তা চৎথোক-চৎশিন তৌবদা চংবা মতম মশক থোক্না হন্থহল্লগনি। থৌরম অদুদা প্রধানমন্ত্রীনা মীয়ামগী মীফম অমদসু ৱা ঙাংগনি। অনৌবা লাইন অসি থবক হৌবনা লৈবাক অসিদা আর্বান ত্রান্সপোর্ত নৌথোকহন্নবা সরকারনা পাইখৎলিবা থৌরাংশিংদা অনৌবা ইনোৎ অমা হাপ্লগনি। লাইন অসিনা তেক্নোলোজী সেন্ত্রিক অমসুং ইনভাইরন্মেন্ত-ফ্রেন্দলী মাস রেপিদ আর্বান ত্রান্সপোর্ত সিস্তেমদা খোং থাংজিল্লগনি। মসি ২০১৭তা প্রধানমন্ত্রীনা শঙ্গাগদবা অহুমশুবা মেত্রো লাইন্নি, মসিগী মমাংদা মহাক্না জুন্দা কোচ্চী মেত্রো অমসুং নবেম্বরদা হাইদ্রাবাদ মেত্রো জাতিদা কৎথোকখি। থৌরম অনি অদুদা প্রধানমন্ত্রীনা মীয়ামগী মীফম পাংথোকফমদা য়ৌদ্রিঙৈগী মমাংদা অনৌবা মেত্রো লাইনশিংদা খোংচৎ খর-খর চৎখি। শ্রী নরেন্দ্র মোদী নেস্নেল কেপিতেল রিজন্দা মাগী থৌরমশিংদা শরুক য়াননবা মেত্রোদা তোংদুনা চৎলি। জুন ২০১৬তা প্রধানমন্ত্রী অমসুং ফ্রান্সকী রাষ্ট্রপতি ফ্রান্সৱা ওলান্দনা দিল্লীদগী গুরুগ্রাম ফাওবা, মফম অদুদা মখোয়না পুন্না ইন্তর্নেস্নেল সোলর এলাইন্সকী হেদ ওফিসকী উরেপ-উয়ুং তম্নবগীদমক তোংখি। হন্দক্তা এপ্রিল ২০১৭দা প্রধানমন্ত্রী মোদী অমসুং ওস্ত্রেলিয়াগী প্রধানমন্ত্রী মেল্কোম তর্নবুলনা অক্ষরধাম মন্দীর ফাওবা মেত্রো তোংদুনা চৎখি। রেপিদ ত্রান্সিৎ সিস্তেমগী থোংদা কনেক্তিবিতী হেনগৎহন্নবগী পান্দমদা মিৎয়েং থম্লদুনা হৌখিবা চহি অহুম মখাই অসিদা চাওরাক্না কিলোমিতর ১৬৫ লাপ্না চৎকদবা মেত্রো প্রোজেক্ত মাপল হৌদোকলে। অপুনবা কিলোমিতর ১৪০ চৎকদবা অনৌবা মেত্রো রেল প্রোজেক্ত মঙাগী অয়াবা পীখ্রে। মথংগী চহি অনিদা চাওরাক্না কিলোমিতর ২৫০ শাংবা মেত্রো লাইন হৌদোক্নবগী ৱাফম থম্লি।
মন্ত্রীমন্দলনা ভারত অমসুং ইক্বেতোরিয়েল গুইনিয়াগী মরক্তা ত্রেদিস্নেল সিস্তেম ওফ মেদিসিনগী লমদা তেংবাং পীননবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং ইক্বেতোরিয়েল গুইনিয়াগী মরক্তা ত্রেদিস্নেল সিস্তেম ওফ মেদিসিনগী লমদা তেংবাং পীননবা য়ানা ৱারোলদা অয়াবা পীখ্রে। য়ানা ৱারোল অসি ২০১৮গী এপ্রিল ৮দা খুৎয়েক পীনখিবনি। য়ানা ৱারোল অসিনা লৈবাক অনিগী মরক্তা ত্রেদিস্নেল সিস্তেম ওফ মেদিসিনগী লমদা তেংবাং পীনবা হেঙ্গৎহল্লগনি। রিসর্স, ত্রেনিং কোর্সশিং, কনফরেন্সশিং/মীতিংশিং অমদি এক্সপার্তশিংগী দিপুতেসন তৌবগী মথৌ তাবা শেলগী তেংবাংশিং আয়ুশ মন্ত্রালয়গী বজেৎ অমসুং প্লান স্কিমশিংদগী ফংলগনি। য়ুমফম: ভারত্তা ত্রেদিস্নেল সিস্তেম ওফ মেদিসিন অসি আয়ুশ মন্ত্রালয়না অয়ুর্বেদ, যোগ অমসুং নেচরোপেথী, য়ুনানী, সিদ্ধ, সোৱা-রিগপা অমসুং হোমিওপেথী য়াওনা নিংথিজনা ওর্গনাইজ তৌরে। আয়ুশ মন্ত্রালয়না ত্রেদিস্নেল সিস্তেম ওফ মেদিসিন্দা মালেসিয়া, ত্রিনিদেদ & তোবাগো, হঙ্গেরী, বঙ্গলাদেশ, নেপাল, মোরিসস, মোঙ্গোলী, ইরান অমসুং সাও তোমগা লোয়ননা ত্রেদিস্নেল মেদিসিনদা তেংবাং পীননবগীদমক য়ানা চেরোলশিং চত্থরে।
প্রধান মন্ত্রীনা দা. তেমসুলা আৱানা লৈখিদবদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা ফজরবা নাগা কলচরবু মহাক্কী সহিত্যগী ওইবা থবকশিংগী খুত্থাংদা চাউখৎহনবদা মরু ওইবা থৌদাং অমা লৌরমখিবা দা. তেমসুলা আৱানা লৈখিদবদা অৱাবা ফোঙদোকখ্রে। প্রধান মন্ত্রীনা ত্বিত তৌখি; “ফজরবা নাগা কলচরবু মহাক্কী সহিত্যগী ওইবা থবকশিংগী খুত্থাংদা চাউখৎহনবদা মরু ওইবা থৌদাং অমা লৌরমখিবা দা. তেমসুলা আৱানা লৈখিদবদা নুংঙাইতবা ফাওই। এজুকেসন অমসুং কলচরগী লমশিংদা মহাক্না তৌরমখিবা থবকশিং অসি শীংথানীংঙাই ওই। মহাক্কী ইমুং-মনুং অমসুং মরুপশিংগী অৱাবদা শরুক য়াজরি। মহাক্কী থৱায়না লাইরমলেন্দা ইংনা-চিক্না লৈবা ওইরসনু।”
পি.এম.না দ্বারকা শারদা পীথ শঙ্করাচার্য় স্বামী স্বরুপানন্দ সরস্বতীনা লৈখিদবদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা দ্বারকা শারদা পীথ শঙ্করাচার্য় স্বামী স্বরুপানন্দ সরস্বতীনা লৈখিদবদা অৱাবা ফোঙদোকখ্রে। ত্বিত অমদা প্রধান মন্ত্রীনা হায়খি; “দ্বারকা শারদা পীথকী শঙ্করাচার্য় স্বামী স্বরুপানন্দ সরস্বতীনা লৈখিদবা অসি য়াম্না নুংঙাইতে। মহাক্কী তুংইল্লিবশিংদা ঐহাক্না অৱাবা ফোঙদোকচরি। ওম শান্তি!”